Nigeriyada benzovozning portlab ketishi oqibatida 14 kishi halok bo‘ldi

Nigeriyaning markaziy qismida joylashgan Niger shtatida dizel yoqilg‘isini olib ketayotgan yuk tashuvchi sisterna portlab ketishi oqibatida 14 kishi qurbon bo‘ldi. Bu haqda 3-dekabr, shanba kuni “Sinxua” agentligi ma’lum qildi, deb yozadi “TASS”.

Niger shtati politsiya vakilining so‘zlariga qaraganda, 2-dekabr, juma kuni dizel yoqilg‘isini olib ketayotgan yuk tashuvchi sisterna haydovchi Tegina shahrida boshqaruvni yo‘qotib, boshqa avtomobilga va turar-joy binosiga urilgan. Hodisa oqibatida 14 kishi halok bo‘lgan. Uylari yona boshlagan fuqarolar va yo‘l yoqasidagi savdogarlar hodisa qurboniga aylangan.
Hodisa yuzasidan surishtiruv boshlangan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.